DA Den Europæiske Unions Tidende L 179/79

EFTA-TILSYNSMYNDIGHEDENS AFGØRELSE

nr. 21/14/KOL

af 29. januar 2014

om 93. ændring af de proceduremæssige og materielle regler for statsstøtte

EFTA-TILSYNSMYNDIGHEDEN HAR —

UNDER HENVISNING til aftalen om Det Europæiske Økonomiske Samarbejdsområde (1), særlig artikel 61-63 og protokol 26,

UNDER HENVISNING til aftalen mellem EFTA-staterne om oprettelse af en tilsynsmyndighed og en domstol (2), særlig artikel 5, stk. 2, litra b), og artikel 24, og

Ud fra følgende betragtninger:

Kapitlet i EFTA-Tilsynsmyndighedens statsstøtteretningslinjer om støtte til forskning og udvikling og innovation (3) (F&U&I-retningslinjerne) udløb den 31. december 2013 (4).

Dette kapitel svarede til Fællesskabets rammebestemmelser for statsstøtte til forskning og udvikling og innovation (5), som også udløb den 31. december 2013 (6).

Den 10. december 2013 offentliggjorde Europa-Kommissionen (»Kommissionen«) en meddelelse om forlængelse af anvendelsen af Fællesskabets rammebestemmelser for statsstøtte til forskning og udvikling og innovation indtil den 30. juni 2014 (7).

Forlængelsen blev vedtaget af Kommissionen i lyset af Kommissionens igangværende revision af F&U&I-retningslinjerne (8) og i forbindelse med den overordnede proces med at modernisere statsstøttereglerne (9) og er særlig tæt forbundet med det samtidige forslag til ændring af EU's generelle gruppefritagelsesforordning (10).

For at sikre en konsekvent tilgang til alle statsstøtteinstrumenter, under hensyntagen til behovet for kontinuitet og retssikkerhed i behandlingen af statsstøtte til forskning og udvikling og innovation og for at sikre en ensartet anvendelse af statsstøttereglerne i hele Det Europæiske Økonomiske Samarbejdsområde bør anvendelsesperioden for det nuværende kapitel i Tilsynsmyndighedens retningslinjer for statsstøtte til forskning og udvikling og innovation (F&U&I) forlænges.

Kommissionen og EFTA-staterne er blevet hørt —

VEDTAGET DENNE AFGØRELSE:

Artikel 1

Første punktum i punkt 178 i kapitlet i EFTA-Tilsynsmyndighedens statsstøtteretningslinjer om støtte til forskning og udvikling og innovation (F&U&I) affattes som følger:

»(178) Dette kapitel finder anvendelse indtil den 30. juni 2014«.

Artikel 2

Kun den engelske udgave af denne beslutning er autentisk.

Udfærdiget i Bruxelles, den 29. januar 2014. På EFTA-Tilsynsmyndighedens vegne Oda Helen SLETNES Formand Frank BÜCHEL Medlem af kollegiet

(1) »EØS-aftalen«.

(2) »Tilsyns- og domstolsaftalen«.

(3) EUT L 305 af 19.11.2009, s. 1, EØS-tillæg nr. 60 af 19.11.2009, s. 1.

(4) Se punkt 178 i EFTA-Tilsynsmyndighedens retningslinjer for statsstøtte til forskning og udvikling og innovation.

(5) EUT C 323 af 30.12.2006, s. 1.

(6) Se punkt 10.3, andet afsnit, i Fællesskabets rammebestemmelser for statsstøtte til forskning og udvikling og innovation.

(7) EUT C 360 af 10.12.2013, s. 1.

(8) Der blev indledt høring om udkastet til EU's rammebestemmelser for statsstøtte til forskning og udvikling og innovation den 20. december 2013. Udkastet findes på: http://ec.europa.eu/competition/consultations/2013_state_aid_rdi/index_en.html

(9) Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om modernisering af EU's statsstøttepolitik (COM(2012) 209 final).

(10) Kommissionens forordning (EF) nr. 800/2008 af 6.8.2008 om visse former for støttes forenelighed med fællesmarkedet i henhold til traktatens artikel 87 og 88. EFT L 214 af 9.8.2008, s. 3. Der blev indledt høring om udkast til EU's generelle gruppefritagelsesforordning den 18. december 2013. Udkastet findes på: http://ec.europa.eu/competition/consultations/2013_consolidated_gber/index_en.html